CELEX: 22019D1218
Language: lt
Date: 1530489600000
Title: 2018 m. liepos 2 d. ES ir Ukrainos asociacijos tarybos sprendimas Nr. 1/2018, kuriuo papildomas Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo IV antraštinės dalies 1 skyriaus I-A priedas [2019/1218]

18.7.2019   
               
               
                  LT
               
               
                  Europos Sąjungos oficialusis leidinys
               
               
                  L 192/36
               
            
         ES IR UKRAINOS ASOCIACIJOS TARYBOS SPRENDIMAS Nr. 1/2018
         2018 m. liepos 2 d.
         kuriuo papildomas Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo IV antraštinės dalies 1 skyriaus I-A priedas [2019/1218]
         ES IR UKRAINOS ASOCIACIJOS TARYBA,
         atsižvelgdama į 2014 m. birželio 27 d. Briuselyje pasirašytą Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimą (1),
         kadangi:
         
                     (1)
                  
                  
                     Europos Sąjungos ir Europos atominės energijos bendrijos bei jų valstybių narių ir Ukrainos asociacijos susitarimo (toliau – Susitarimas) 486 straipsnyje numatyta, kad dalis Susitarimo, įskaitant nuostatas dėl muitų naikinimo ir su juo susijusį Susitarimo IV antraštinės dalies 1 skyriaus I-A priedą, taikoma laikinai nuo 2016 m. sausio 1 d.;
                  
               
                     (2)
                  
                  
                     Europos Parlamento ir Tarybos reglamentu (ES) Nr. 374/2014 (2) vienašališkai nustatytas lengvatinis režimas, pagal kurį, remiantis to reglamento I priedu, galima mažinti arba naikinti Ukrainos kilmės prekėms taikomus muitus;
                  
               
                     (3)
                  
                  
                     tas lengvatinis režimas atitinka muitų tarifų lengvatas, kurios būtų taikomos per pirmus Susitarimo įgyvendinimo metus, remiantis Susitarimo IV antraštinės dalies 1 skyriaus I-A priedu;
                  
               
                     (4)
                  
                  
                     Europos Parlamento ir Tarybos reglamentu (ES) Nr. 1150/2014 (3), be kitų dalykų, paaiškinta, kiek turi būti sumažinta kiekvienos mažinimo kategorijos bazinė muitų norma, nurodyta to reglamento I priede;
                  
               
                     (5)
                  
                  
                     siekiant, kad Susitarimas būtų aiškus, reikia atitinkamai paaiškinti, kiek turi būti sumažinta kiekvienos mažinimo kategorijos bazinė muitų norma, nurodyta Susitarimo IV antraštinės dalies 1 skyriaus I-A priede. Tos muitų tarifų naikinimo sąlygos atitinka per derybas su Ukraina pasiektą abipusį susitarimą ir jas taikys abi Susitarimo Šalys;
                  
               
                     (6)
                  
                  
                     Susitarimo 463 straipsnio 2 dalyje numatyta, kad Asociacijos taryboje keičiamasi informacija apie įgyvendinimo ir vykdymo užtikrinimo priemones;
                  
               
                     (7)
                  
                  
                     Susitarimo 463 straipsnio 3 dalyje numatyta, kad Asociacijos taryba gali atnaujinti arba iš dalies keisti Susitarimo priedus;
                  
               
                     (8)
                  
                  
                     todėl tikslinga, kad ES ir Ukrainos asociacijos taryba priimtų sprendimą, kuriuo papildomas Susitarimo IV antraštinės dalies 1 skyriaus I-A priedas,
                  
               PRIĖMĖ ŠĮ SPRENDIMĄ:
         
            1 straipsnis
            Susitarimo IV antraštinės dalies 1 skyriaus I-A priedas papildomas nauju C priedėliu, pateiktu šio sprendimo priede, kad būtų paaiškinta, kaip mažinti kiekvienos mažinimo kategorijos bazinę muitų normą, nurodytą Susitarimo IV antraštinės dalies 1 skyriaus I-A priede.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2018 m. liepos 2 d.
            
               
                  Asociacijos tarybos vardu
               
               
                  Pirmininkė
               
               F. MOGHERINI
            
         
         
            (1)  OL L 161, 2014 5 29, p. 3.
         
         
            (2)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).
         
            (3)  2014 m. spalio 29 d. Europos Parlamento ir Tarybos reglamentas (ES) Nr. 1150/2014, kuriuo iš dalies keičiamas Reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 313, 2014 10 31, p. 1).
      
      
         
            PRIEDAS
            SUSITARIMO IV ANTRAŠTINĖS DALIES 1 SKYRIAUS I-A PRIEDO C PRIEDĖLIS
            MUITŲ NAIKINIMAS
            NAIKINAMŲ KITOS ŠALIES KILMĖS PREKĖMS TAIKOMŲ MUITŲ TARIFŲ SĄRAŠAI
            Šiame priedėlyje paaiškinama, kaip turi būti mažinama kiekvienos mažinimo kategorijos bazinė muitų norma.
            
                     
                        1.
                     
                     
                        Išskyrus atvejus, kai Susitarimo IV antraštinės dalies 1 skyriaus I-A priede pateiktuose šalių naikinamų muitų tarifų sąrašuose (toliau – sąrašai) nustatyta kitaip, Šalių muitai naikinami, kaip nustatyta Susitarimo IV antraštinės dalies (Prekyba ir su prekyba susiję klausimai) 29 straipsnyje (Importuojamoms prekėms taikomų muitų panaikinimas) ir kaip paaiškinta toliau:
                        
                                    a)
                                 
                                 
                                    Ukrainos arba ES kilmės prekėms (toliau – kilmės statusą turinčios prekės), sąrašuose nurodytoms 0 mažinimo kategorijos muitų tarifų eilutėse, taikomi muitai visiškai panaikinami ir šios prekės nuo Susitarimo įsigaliojimo dienos neapmuitinamos;
                                 
                              
                                    b)
                                 
                                 
                                    kilmės statusą turinčioms prekėms, sąrašuose nurodytoms 1 mažinimo kategorijos muitų tarifų eilutėse, muitai panaikinami per du vienodus etapus, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    c)
                                 
                                 
                                    kilmės statusą turinčioms prekėms, sąrašuose nurodytoms 2 mažinimo kategorijos muitų tarifų eilutėse, muitai panaikinami per tris vienodus etapus, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    d)
                                 
                                 
                                    kilmės statusą turinčioms prekėms, sąrašuose nurodytoms 3 mažinimo kategorijos muitų tarifų eilutėse, muitai panaikinami per keturis vienodus etapus, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    e)
                                 
                                 
                                    kilmės statusą turinčioms prekėms, sąrašuose nurodytoms 5 mažinimo kategorijos muitų tarifų eilutėse, muitai panaikinami per šešis vienodus etapus, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    f)
                                 
                                 
                                    kilmės statusą turinčioms prekėms, sąrašuose nurodytoms 7 mažinimo kategorijos muitų tarifų eilutėse, muitai panaikinami per aštuonis vienodus etapus, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    g)
                                 
                                 
                                    kilmės statusą turinčioms prekėms, sąrašuose nurodytoms 10 mažinimo kategorijos muitų tarifų eilutėse, muitai panaikinami per vienuolika vienodų etapų, pradedant nuo Susitarimo įsigaliojimo dienos, ir toliau šios prekės neapmuitinamos;
                                 
                              
                                    h)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „20 % sumažinimas per 5 metus“, muitai mažinami 20 % per šešis vienodus etapus, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 20 proc. sumažintai bazinei normai;
                                 
                              
                                    i)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „20 % sumažinimas per 10 metų“, muitai mažinami 20 % per vienuolika vienodų etapų, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 20 proc. sumažintai bazinei normai;
                                 
                              
                                    j)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „30 % sumažinimas per 5 metus“, muitai mažinami 30 % per šešis vienodus etapus, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 30 proc. sumažintai bazinei normai;
                                 
                              
                                    k)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „50 % sumažinimas per 5 metus“, muitai mažinami 50 % per šešis vienodus etapus, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 50 proc. sumažintai bazinei normai;
                                 
                              
                                    l)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „50 % sumažinimas per 7 metus“, muitai mažinami 50 % per aštuonis vienodus etapus, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 50 proc. sumažintai bazinei normai;
                                 
                              
                                    m)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „50 % sumažinimas per 10 metų“, muitai mažinami 50 % per vienuolika vienodų etapų, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 50 proc. sumažintai bazinei normai;
                                 
                              
                                    n)
                                 
                                 
                                    kilmės statusą turinčioms prekėms, sąrašuose nurodytoms muitų tarifų eilutėse, pažymėtose „60 % sumažinimas per 5 metus“, muitai mažinami 60 % per šešis vienodus etapus, pradedant nuo Susitarimo įsigaliojimo dienos, ir toliau šioms prekėms taikomas muito mokestis, lygus 60 proc. sumažintai bazinei normai;
                                 
                              
                                    o)
                                 
                                 
                                    kilmės statusą turinčioms prekėms, sąrašuose nurodytoms mažinimo kategorijos „Ad valorem neapmuitinama (įvežimo kaina (1))“ muitų tarifų eilutėse, taikomi muitai visiškai panaikinami nuo Susitarimo įsigaliojimo dienos; liberalizuojamas tik ad valorem muitas; su šioms kilmės statusą turinčioms prekėms taikoma įvežimo kainos sistema siejamas konkretus muitas išlieka.
                                 
                              
                  
                     
                        2.
                     
                     
                        Bazinė norma ir mažinimo kategorija, nulemiančios kiekvienu muitų tarifų eilutės mažinimo etapu taikytiną muitą, sąraše nurodytos atitinkamoje muitų tarifų eilutėje.
                     
                  
                     
                        3.
                     
                     
                        Siekiant panaikinti muitus, kiekvienu etapu taikomų muitų norma apvalinama iki mažesnio skaičiaus, t. y. bent iki artimiausios dešimtosios procentinio punkto dalies arba, jeigu muito norma išreikšta piniginiais vienetais, bent iki artimiausios dešimtosios Šalies oficialaus piniginio vieneto dalies.
                     
                  
                     
                        4.
                     
                     
                        Šiame priedėlyje pirmasis mažinimas atliekamas įsigaliojus Susitarimui, o kiekvienas kitas mažinimas – atitinkamų metų sausio 1 d.
                     
                  
                     
                        5.
                     
                     
                        Jei Susitarimas įsigalioja po sausio 1 d., bet prieš tų pačių metų gruodžio 31 d., kvotos neviršijantis kiekis proporcingai paskirstomas likusiai tų kalendorinių metų daliai.
                     
                  
               (1)  Žr. 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (ES OL L 256, 1987 9 7, p. 1) I priedo 2 priedą.